CELEX: 41998D0026
Language: bg
Date: 1998-09-16 00:00:00
Title: Решение на Изпълнителния комитет от 16 септември 1998 година за създаване на Постоянен комитет за оценка и прилагане на Споразумението от Шенген (SCH/ Com–ex (98)26 def.)

Важна правна забележка

|

41998D0026

Официален вестник n° L 239 , 22/09/2000 стр. 0138 - 0143 специално чешко издание глава 19 том 02 стр. 122  - 127 специално испанско издание глава 19 том 02 стр. 122  - 127 специално унгарско издание глава 19 том 02 стр. 122  - 127 специално литвийско издание глава 19 том 02 стр. 122  - 127 LV.ES глава 19 том 02 стр. 122  - 127 MT.ES глава 19 том 02 стр. 122  - 127 PL.ES глава 19 том 02 стр. 122  - 127 SK.ES глава 19 том 02 стр. 122  - 127 специално словенско издание глава 19 том 02 стр. 122  - 127

		19980916Решение на Изпълнителния комитетот 16 септември 1998 годиназа създаване на Постоянен комитет за оценка и прилагане на Споразумението от Шенген(SCH/ Com–ex (98)26 def.)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 7 от Конвенцията за прилагане на Споразумението от Шенген,като взе предвид Съвместната декларация относно член 139 от Заключителния акт, приложен към конвенцията,като има предвид, че инициативата за създаване на постоянен комитет е породена от необходимостта от допълване на действащите инструменти в рамките на Европейския съюз;като съзнава необходимостта от зачитане на националния суверенитет;като има предвид, че впоследствие може да се наложи този комитет да бъде адаптиран с оглед функционалната рамка на Европейския съюз,РЕШИ:Създава се Постоянен комитет за оценка и прилагане на Шенген (наричан по-долу "Постоянният комитет") под егидата на изпълнителния комитет, с цел, на първо място, да установи дали са налице всички предпоставки за въвеждане в сила на конвенцията от държавите кандидатки по нея, и на второ място, да гарантира, че достиженията на правото на ЕС от Шенген се прилагат правилно в държавите, които вече изпълняват конвенцията, а именно чрез определяне на проблемите и предлагане на възможни решения.Постоянният комитет има задължението единствено да изготвя доклади с оглед оценяване подготовката на държавите кандидатки за въвеждане в сила на Конвенцията от Шенген и удостоверяване изпълнението на всички предпоставки за практическото прилагане на Конвенцията от Шенген и премахването на проверките по вътрешните граници.Втората задача на Постоянния комитет се състои в полагане на основите, които да позволят на изпълнителния комитет да гарантира правилното прилагане на Конвенцията от Шенген от страна на държавите, които вече я изпълняват, в частност като следи за изпълнението на препоръките, които са отправени от контролните комитети по вътрешните граници, и гарантира предприемането на последващи действия за отстраняване на недостатъците, които са посочени в годишния доклад за вътрешните граници, и като фокусира вниманието върху съвместните усилия, необходими за повишаване на качеството на контрола по вътрешните граници и оптималното прилагане на конвенцията в сферата на полицейското и съдебното сътрудничество и ШИС. Постоянният комитет търси начини за решаване на забелязаните проблеми и прави предложения във връзка със задоволителното и оптимално изпълнение на конвенцията. Шенгенските държави продължават единствени да отговарят за контролиране на правилното прилагане на конвенцията. Следователно Постоянният комитет е ограничен в правомощията си до провеждане на удостоверителните процедури, за които му се предоставя следният мандат.Двете задачи на Постоянния комитет изискват предоставянето на два отделни мандата:1. да изготвя доклади, които да служат като основа за установяване на изпълнението на всички предпоставки за въвеждане в сила на Конвенцията от Шенген в държава кандидатка. В тези случаи комитетът се нарича "Оценяващ комитет" и отговаря за оценяване на степента на подготовка на тези държави;2. да положи основите, върху които изпълнителният комитет да стъпи при гарантиране на правилното прилагане на Конвенцията от Шенген в държавите, които вече я изпълняват, с оглед оптимизиране на нейното прилагане и сътрудничеството на шенгенските партньори. На първо място, Постоянният комитет трябва да намери начини за решаване на проблемите, възникнали при влизането на конвенцията в сила и да направи предложения за подобряване на контрола в съответствие с поставените цели и духа на конвенцията. В този случай комитетът се нарича "Комитет по прилагане".I. ОЦЕНЯВАЩ КОМИТЕТ ЗА ДЪРЖАВИТЕ КАНДИДАТКИ ЗА ВЪВЕЖДАНЕ В СИЛА НА КОНВЕНЦИЯТА1. ЗАДАЧИ НА ОЦЕНЯВАЩИЯ КОМИТЕТВинаги, когато една държава е кандидат за въвеждане в сила на конвенцията, постоянният комитет, който действа в качеството си на оценяващ комитет, изготвя доклад, който съдържа списък на критериите, които трябва да бъдат изпълнени от държавите кандидатки. Този списък изчерпателно определя необходимите стандарти във всяка от областите, които са регулирани от конвенцията. След като тези критерии бъдат одобрени от изпълнителния комитет, Постоянният комитет удостоверява в друг доклад дали държавата кандидатка за въвеждане в сила на конвенцията отговаря на поставените критерии и дали е постигнала необходимия стандарт.Във всяка от сферите на компетентност на комитета той може да възложи на група компетентни експерти да изготви доклад в тяхната специфична област. Тези доклади трябва да разглеждат качествените, количествените, функционалните, административните и организационните аспекти, както и да посочват недостатъците или слабостите и да предлагат съответни решения.2. СФЕРИ НА КОМПЕТЕНТНОСТКомитетът изготвя подробен и изчерпателен доклад и оценява степента на подготвеност на държавите кандидатки да въведат в сила Шенгенската конвенция, във всички области, които са посочени в Решение SCH/Com-ex (93)10 от 14 декември 1993 г., и гарантира спазването на всички предпоставки за прилагането на достиженията на правото от Шенген. По-специално оценката обхваща следните области:- проверките по вътрешните граници, в частност прилагането но Общия наръчник,- наблюдението на външните сухопътни и морски граници,- визите, в частност прилагането на Общите консулски инструкции,- условията за движение на чужденци, включително мерките по отношение на незаконната имиграция и чужденците, които пребивават незаконно на шенгенска територия,- разрешителните за престой и сигналите за издирване за целите на отказа за влизане,- полицейското сътрудничество,- взаимопомощта по наказателни дела, включително екстрадицията,- наркотиците,- ШИС, в частност прилагането на наръчника Sirene,- защитата на личните данни,- политиката по експулсиране и реадмисия,- условията за движение в рамките на летищата.От една страна, Постоянният комитет приема като основни следните задачи в областите, които са свързани с външните граници, полицейското сътрудничество, ШИС и визите; от друга страна, той изготвя списък със задачите, които подлежат на изпълнение от експертите в останалите области:а) Контрол на външните граници и миграционните потоци, включително двустранно и многостранно сътрудничество с трети държави, както и въпросът за реадмисиятаКато вземат предвид местните географски обстоятелства и в зависимост от вида на външните граници на посетената държава, експертите:- посещават всички морски граници, с цел събиране на информация in situ за ефективността на мерките за наблюдение на морето и сушата, особено през нощта; правят преглед на начина на провеждане на проверките на лица и товари в главните пристанища,- правят преглед на мерките за контрол по сухопътните граници с цел удостоверяване на тяхната ефективност по всяко време на денонощието. Те трябва да съберат информация за борбата с контрабандата на незаконни имигранти, inter alia, посредством интервюиране на контролните органи,- посещават всички летища с цел проверка на прилагането на разпоредбите от Шенген,- освен това посещават централните органи, които отговарят за контрола на външните граници и имиграцията, и правят преглед на административните структури и координацията на национално и местно равнище,- проучват практиките за издаване на визи на границата, като посещават гранично-пропускателните пунктове и централния орган,- при посещенията си в гранично-пропускателните пунктове и централния орган удостоверяват, че ШИС може да бъда пусната в експлоатация,- оценяват разпоредбите за провеждане на проверки по външните граници, в официалните гранично-пропускателни пунктове и в районите за достъп,- оценяват техническите средства, с които разполагат контролните органи по външните граници, inter alia, за разпознаване на фалшиви документи,- оценяват средствата за наблюдение на сухопътните и морските граници,- проверяват наличието на достатъчно човешки ресурси по различните посетени от тях граници, както и степента на обучение, inter alia, за разпознаване на фалшиви документи,- проверяват какви мерки се вземат на посетените от тях граници за борба с незаконната имиграция и престъпността по принцип,- проверяват какви мерки се вземат по отношение на лицата, които не са допуснати да преминат границата, както и по отношение на лицата, които се намират незаконно на тази територия,- проверяват използваните средства и начини за борба с мрежите за незаконна имиграция,- оценяват сътрудничеството със съседната/ите държава/и.Целта на посещението е да се оцени in situ ефективността на мерките за наблюдение и тяхното съответствие с шенгенските стандарти за контрол, които са заложени в Шенгенската конвенция, Общия наръчник и съответните решения на изпълнителния комитет.б) Сътрудничество по общите граници с държави, които вече прилагат конвенцията, главно във връзка с полицейското и съдебното сътрудничество, и по-специално сключването на двустранни споразумения и командироване на служители за връзкаВ този контекст постоянният комитет има за задача да удостовери:- ефективността на ежедневното сътрудничество в общите гранични райони по прилагането на конвенцията и на двустранните споразумения,- капацитетът и желанието за развитие и задълбочаване на съвместните презгранични операции в съответствие с конвенцията и двустранните споразумения,- капацитетът и желанието за развитие и задълбочаване на сътрудничеството със служителите за връзка,- ефективността на сътрудничеството в борбата с престъпността, и по-специално с мрежите за незаконна имиграция, с държавите, които са разположени в близост до шенгенските външни граници,- достъпа на полицията до бази данни и общо обучение,- ефективността на структурите за презгранично сътрудничество,- пряко сътрудничество и отношения между органите на държавата кандидатка и шенгенските държави,- средства за сигурност и човешки ресурси в граничния район.в) ШИС, бюрото Sirene, защита на оборудването и личните данниВ този контекст постоянният комитет има за задача да удостовери:Технически аспекти- качествените, количествените, функционалните, организационните и техническите аспекти на бъдещата Н.ШИС,- техническите средства и процедурите, използвани за предаване на информация от националните информационни системи към Н.ШИС (прехвърляне на данни от националните информационни системи към ШИС),- техническите средства за предоставяне на данни от ШИС на ползвателите на място и гарантиране на синхронизирането на данните на Н.ШИС и Ц.ШИС,- технически възможности на Н.ШИС.Аспекти, които са свързани с данните и тяхното използване- количеството данни, които държавата е готова да включи в ШИС,- качеството на събираните данните (данни по категории),- географското разположение на терминалите, техният брой и тяхното функционално състояние (достъп на крайните ползватели до данните от ШИС),- обучение на служителите с право на достъп до данните на ШИС,- вътрешни процедури и инструкции за подаване на сигнали за издирване, които се прилагат в случай на съответствие (хит),- използването на различни възможности за сигнали за издирване,- функционален капацитет на бюрата Sirene (координация между различните служби, време за отговор),Защита на оборудването и на данните- организационните и техническите аспекти на защитата на оборудването и на данните,- мерки за предотвратяване на достъпа до системите и данните,- мерки, насочени към различните нива на обработка, в зависимост от правомощията на потребителя,- условията за заличаване на сигнали за издирване, които са изтекли.г) Издаване на визи- общите условия за издаване на визи в сравнение с препоръчаните в Общите консулски инструкции,- разпоредби за консултации преди издаването на визи,- разпоредби за консултации с ШИС преди издаването на визи,- разпоредби за снабдяването с шенгенски стикери и условия за съхраняване.Постоянният комитет осъществява надзор върху координацията на тези доклади и представя обобщен доклад на изпълнителния комитет.II. ИЗПЪЛНИТЕЛЕН КОМИТЕТ ЗА ДЪРЖАВИТЕ, КОИТО ВЕЧЕ ПРИЛАГАТ КОНВЕНЦИЯТА1. ЗАДАЧИПостоянният комитет определя обхвата на дейността по определяне на проблемите, възникнали по външните граници, и на ситуациите, които не отговарят на стандартите, поставени в съответствие с духа и целите на конвенцията. Чрез постоянния комитет посетените държави и изпълнителният комитет биват уведомявани за възникналите проблеми, както и за предложените решения във връзка с прилагането на конвенцията по задоволителен и най-ефективен начин. Във връзка с всички проблеми, възникнали от момента на влизане в сила на конвенцията, комитетът по своя преценка прави технически предложения за подобряване на контрола, сигурността и съдебното сътрудничество, включително екстрадицията.Комитетът може също така да проверява дали във връзка с направените препоръки и заключения от групите за посещение по външните граници са били предприети съответните действия, с които да се преодолеят пропуските в сигурността. Комитетът има и за задача да следи развитието на проблемите, които са набелязани в годишния доклад за положението по външните граници на държавите, които прилагат конвенцията.Комитетът действа гъвкаво и обективно в сътрудничество с компетентните органи и в съответствие с правните и етичните национални норми, като се стреми към постигането на общата цел за повишаване на сигурността и отчитане на интересите на държавите, прилагащи конвенцията.2. ОБЛАСТИ НА КОМПЕТЕНТНОСТПо отношение на държавите, които вече прилагат конвенцията, Комитетът разполага с по-широки правомощия отколкото групите за посещение, но дейността му продължава да бъде концентрирана върху практическите аспекти. Посочените тук области, които се простират върху достиженията на правото на ЕС от Шенген, могат да бъдат обект на оценяване и следователно трябва да се имат предвид:- контрол и наблюдение по външните граници,- полицейско сътрудничество в граничните зони на държавите, които вече прилагат конвенцията,- Шенгенската информационна система,- условията за издаване на шенгенски визи (в частност договореностите за предварителни консултации между държавите партньори във връзка с чувствителните националности),- мерки, които са насочени към прекратяване на престоя на незаконно пребиваващи на територията чужденци,- взаимопомощ по наказателни дела, включително екстрадиция.Приоритет имат следните области:а) Контрол и наблюдение по външните граници- разпоредби за извършването на проверки на разрешените гранично-пропускателни пунктове по външните граници и в граничните зони,- технически средства, с които разполагат контролните органи по външните граници, по-специално, за разпознаване на фалшиви документи,- преценка за съответствието на броя на персонала по посетените граници,- контрол и наблюдение по външните граници, включително подвижни патрулни единици, системи и методи за стационарно наблюдение,- обучение на длъжностните лица, inter alia, за разпознаване на фалшиви документи,- мерките, които са предприети на посетените граници, за борба с незаконната имиграция и престъпността по принцип,- мерките, които са предприети по отношение на лицата, на които не е предоставено право на достъп на границата, както и по отношение на лицата, които пребивават незаконно на шенгенска територия,- използваните средства и начини за борба с мрежите за незаконна имиграция,- съществуващите форми на сътрудничество със съседната/ите държава/и,- административната организация на органите, които отговарят за борбата с незаконната имиграция и за координацията между органите на национално и местно равнище,- използването на ШИС на граничните постове.б) Полицейско сътрудничество в граничните зони на държавите, които вече прилагат конвенцията- наличие на двустранни споразумения,- упражняване на правото на преследване и наблюдение,- организация на презграничното сътрудничество,- пряко сътрудничество между органите,- оборудване и човешки ресурси, които са разположени в граничния район за целите на сигурността,- сътрудничество по отношение на служителите за връзка.в) Шенгенска информационна система- прехвърляне на данни от националните системи към ШИС,- техническа наличност на Н.ШИС и на бюрата Sirene,- достъп на крайните потребители до данните, които се съдържат в ШИС,- условия за заличаване на изтекли сигнали за издирване,- използване на различните възможности по отношение на сигналите за издирване,- функционален капацитет на бюрата Sirene: време за отговор и т.н.г) Условия за издаването на шенгенски визи- разпоредби за консултации преди издаването на визи, предвидени в приложение 5Б към Общите консулски инструкции,- разпоредби за консултации с ШИС преди издаването на шенгенски визи,- издаване на визи с пространствено ограничение: количество, целеви групи, основания,- разпоредби за снабдяването с шенгенски стикери и условия за съхраняване.III. ПРИНЦИПИ НА ДЕЙНОСТТА НА ПОСТОЯННИЯ КОМИТЕТСъстав на Постоянния комитетКомитетът е постоянен орган. Комитетът се състои от по един високопоставен представител на всяка от договарящите се страни по конвенцията или по Споразумението за сътрудничество (този високопоставен представител може да бъде придружаван от други лица). Постоянният комитет се подпомага от секретариат във връзка със заседанията и изпълнението на различни задачи.Постоянният комитет посещава всички държави по ред и на интервали, определени от изпълнителния комитет.За изпълнението на техните задължения постоянните членове могат да поискат от шенгенските държави временно да командироват експерти във всяка от областите на дейност на комитета, в частност за изпълнение на отделни задачи по оценяваните държави и при условия, които се определят от постоянните членове. Някои от задачите, поставени на експертите, могат да бъдат изпълнени колективно или да бъдат ограничени в рамките на една област. Всяка държава има право да назначи експерт за изпълнение на задачи в рамките на дейност на Постоянния комитет. Въпреки това Постоянният комитет ще се стреми да поддържа броя на делегациите на ниво, което е съвместимо с техническите ограничения на поставените задачи.В случай че по едно и също време се провеждат няколко посещения на експерти, които са специализирани във всяка от отделните области, преди края на посещението се организира координационна среща на всички експерти.Експертите трябва да имат необходимата квалификация и по принцип е желателно всеки път да се назначават едни и същи експерти.Европейската комисия участва като наблюдател в дейността на Постоянния комитет, на работните групи към него, на централната група и на изпълнителния комитет.Съвместен надзорен органПостоянният комитет осъществява своята дейност, без по някакъв начин да накърнява правомощията на Съвместния надзорен орган. Комитетът има правото да се консултира със Съвместния надзорен орган по въпросите от неговата компетентност.Места за посещениеПостоянният комитет, съвместно със съответните работни групи, определя за всеки отделен случай местата, които трябва да бъдат посетени, и информацията, която трябва да бъде събрана.Езиков режимДетайлите относно езиците, които ще се използват по време на посещенията, се определят за всяко отделно посещение.Подпомагане на дейността на комитетаОрганите на посещаваната държава-членка оказват необходимото съдействие и помощ, които националните органи следва да оказват на комитета за успешното изпълнение на неговите задачи. Посещаваната държава е длъжна да предостави на комитета информация относно местата, които ще бъдат посетени, както и всяка полезна статистическа, фактическа, аналитична и друга информация (на един от официалните езици) най-малко един месец преди началото на посещението.Разходи за транспорт и настаняване по време на посещениетоРазходите за транспорт и настаняване се поемат от членовете на комитета и техните експерти. Държавата домакин поема разноските за логистична подкрепа in situ.Съставяне на докладаДокладът се съставя на основата на стандартния образец, който е утвърден от постоянния комитет след консултации с работните групи. Образецът може да бъде изменян според нуждите и обстоятелствата.Предварителният проектодоклад, който е изготвен от ръководството, се представя на експертна група, която се стреми да постигне консенсус относно съдържанието на проектодоклада. В тази група представителите на държавата домакин имат статут на наблюдатели. След съставянето на доклада от експертите, той се представя на държавата домакин, която може да изготви становище по него. Докладът и становището се представят на Постоянния комитет, който прави опит да съгласува двата документа. По отношение на въпросите, които остават спорни, комитетът включва позицията на всяка от страните.Докладите трябва ясно да показват в кои области са постигнати целите и в кои – не, и да включват предложения за мерките за справяне с проблема или подобряване на положението. Във всички случаи приемането на окончателно решение е от компетентността на изпълнителния комитет.ПоверителностЧленовете на комитета и експертите са задължени да спазват поверителността на информацията, която са получили при изпълнение на задълженията си. Докладите, които са съставени по силата на настоящото решение, са поверителна информация.Съставено в Кьонигсвинтер на 16 септември 1998 година.ПредседателM. Kanther--------------------------------------------------